CELEX: 32009R0549
Language: sl
Date: 2009-06-24 00:00:00
Title: Uredba Komisije (ES) št. 549/2009 z dne 24. junija 2009 o spremembi Uredbe (ES) št. 214/2001 o podrobnih pravilih za uporabo Uredbe Sveta (ES) št. 1255/1999 glede intervencije na trgu posnetega mleka v prahu

25.6.2009   
            
            
               SL
            
            
               Uradni list Evropske unije
            
            
               L 162/5
            
         
      UREDBA KOMISIJE (ES) št. 549/2009
   z dne 24. junija 2009
   o spremembi Uredbe (ES) št. 214/2001 o podrobnih pravilih za uporabo Uredbe Sveta (ES) št. 1255/1999 glede intervencije na trgu posnetega mleka v prahu
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 43(d) v povezavi s členom 4 Uredbe,
   ob upoštevanju naslednjega:
   
               (1)
            
            
               Člen 10(1)(f) Uredbe (ES) št. 1234/2007 določa javno intervencijo za posneto mleko v prahu.
            
         
               (2)
            
            
               Uredba Komisije (ES) št. 214/2001 (2) je določila podrobna pravila glede javne intervencije na trgu posnetega mleka v prahu.
            
         
               (3)
            
            
               Glede na trenutne in predvidene razmere na trgu, za katere so značilne nizke cene mlečnih proizvodov, zlasti posnetega mleka v prahu, ter glede na težave pri pridobivanju komercialnih kreditov za običajne postopke proizvodnje mlečnih proizvodov, je primerno znesek za prodajo posnetega mleka v prahu v intervencijo izplačati vnaprej. Zato je treba trenutno plačilno obdobje 120–140 dni zmanjšati na 45–65 dni in s tem zagotoviti uskladitev vseh plačilnih obdobij za intervencijske proizvode v sektorju mleka in mlečnih proizvodov.
            
         
               (4)
            
            
               Uredbo (ES) št. 214/2001 je treba ustrezno spremeniti.
            
         
               (5)
            
            
               Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Uredba (ES) št. 214/2001 se spremeni:
   
               1.
            
            
               člen 8 se nadomesti z naslednjim:
               „Člen 8
               Intervencijska agencija plača za prevzeto posneto mleko v prahu med 45. in 65. dnem po datumu prevzema, pod pogojem, da izpolnjuje zahteve iz člena 2.“;
            
         
               2.
            
            
               v členu 20 se odstavek 1 nadomesti z naslednjim:
               „1.   Intervencijska agencija plača uspešnemu ponudniku ceno iz njegove ponudbe, kot je navedeno v členu 15(2)(c), med 45. in 65. dnem po datumu, ko je bilo posneto mleko v prahu prevzeto, pod pogojem, da je ugotovljeno, da je v skladu s členom 2(1), (2), (3), (5), (6) in (7) ter členom 15(3)(a).“
            
         Člen 2
   Ta uredba začne veljati tretji dan po objavi v Uradnem listu Evropske unije.
   Uporablja se za ponudbe, v katerih je rok iz člena 14(2) Uredbe (ES) št. 214/2001 po začetku veljavnosti te uredbe.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 24. junija 2009
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 299, 16.11.2007, str. 1.
   
      (2)  UL L 37, 7.2.2001, str. 100.